stanford-oval/wikipedia huggingface dataset:
Neelam Kothari
Filmografia

| Vuosi | Elokuva | Rooli | Muuta |
| --- | --- | --- | --- |
| 1984 | Jawaani | Sanam |  |
| 1986 | Ilzaam | Aarti |  |
| 1986 | Andaz Pyar Ka |  |  |
| 1986 | Love 86 | Esha |  |
| 1987 | Aag Hi Aag | Aarti |  |
| 1987 | Khudgarz | Jyoti |  |
| 1988 | Taaqatwar | Bijli |  |
| 1988 | Hatya | Sapna |  |
| 1988 | Waqt Ki Awaz | Tanssija/laulaja |  |
| 1988 | Ghar Mein Ram Gali Mein Shyam | Jaya |  |
| 1988 | Khatron Ke Khiladi | Sunita |  |
| 1988 | Paap Ki Duniya | Aarti |  |
| 1988 | Sindoor | Lalita Kapoor |  |
| 1989 | Gharana | Lalita |  |
| 1989 | Do Qaidi | Neelu |  |
| 1989 | Ghar Ka Chiraag | Kiran |  |
| 1989 | Hum Bhi Insaan Hain | Rekha |  |
| 1989 | Mitti Aur Sona | Anupama |  |
| 1990 | Vishnu-Devaa | Paro |  |
| 1990 | Mandira |  | Bengalinkielinen elokuva |
| 1990 | Badnam | Kajol | Bengalinkielinen elokuva |
| 1990 | Shankara | Seema |  |
| 1990 | Doodh Ka Karz | Reshma |  |
| 1990 | Upkar Dhoodhache | Reshma | Marathinkielinen elokuva |
| 1990 | Chor Pe Mor | Ritu |  |
| 1990 | Amiri Garibi | Jyoti |  |
| 1990 | Agneepath | Siksha Chavan |  |
| 1990 | Zakhm | Aarti |  |
| 1990 | Billoo Badshah | Jyoti |  |
| 1990 | Farz Ki Jung | Kavita |  |
| 1990 | Dost Garibon Ka | Rekha |  |
| 1991 | Kasak | Divya |  |
| 1991 | Meet Mere Man Ke |  |  |
| 1991 | Ranbhoomi | Neelam |  |
| 1991 | Indrajeet | Neelam |  |
| 1991 | Afsana Pyaar Ka | Nikita |  |
| 1992 | Ek Ladka Ek Ladki | Renu/Rani |  |
| 1992 | Khule-Aam | Priya |  |
| 1992 | Sahebzaade | Chinar |  |
| 1992 | Laat Saab | Anju/Mona |  |
| 1993 | Parampara | Sapna |  |
| 1995 | Santaan | Asha |  |
| 1995 | Antim Nyay | Rekha |  |
| 1996 | Ek Tha Raja | Shilpa |  |
| 1996 | Sauda | Jyoti |  |
| 1996 | Aadithya | Neelam | Kannadankielinen elokuva |
| 1997 | Mohabbat Aur Jung | Priya |  |
| 1998 | Kuch Kuch Hota Hai | Itsenään | Erikoisesiintyminen |
| 1999 | Hum Saath-Saath Hain | Sangeeta |  |
| 2000 | Pattar Aur Payal |  |  |
| 2001 | Kasam | Bindiya |  |
Televisio

| Vuosi | Ohjelma | Rooli | Muuta |
| --- | --- | --- | --- |
| 2020 | Fabulous Lives of Bollywood Wives | Itsenään | Tositelevisiosarja |
Aiheesta muualla

Kuvia tai muita tiedostoja aiheesta Neelam Kothari Wikimedia Commonsissa
Neelam Kothari Internet Movie Databasessa. (englanniksi)
Noidans-lès-Vesoul

| Noidans-lès-Vesoul |
| --- | --- |
 PSA Vesoulin tehtaat
 vaakuna
 Noidans-lès-Vesoul
 Koordinaatit: 47°36′55″N, 6°07′35″E 
Valtio:  Ranska
Alue:  Burgundi-Franche-Comté
Departementti:  Haute-Saône
Arrondissementti:  Vesoul
Pinta-ala:  
 – Kokonaispinta-ala:  8,6 km²
Väkiluku (2014):  2 030 
 – Väestötiheys:  235 as./km²
Kunnan numero:  70388
 
 Kunnan kotisivut 
Infobox OKVirheellinen NIMI-arvo: 
Noidans-lès-Vesoul on kunta itäisessä Ranskassa Haute-Saônen departementissa Burgundi-Franche-Comtén alueella. Se on viereisen Vesoulin kunnan esikaupunki. Kunnan suurin työnantaja on autonvalmistaja PSA. Kun tehdasta rakennettiin vuosina 1976-1978, niin maamassoja siirrettäessä tehtiin myös tekojärvi Lac de Vesoul-Vaivre. Järvessä uidaan vuosittaisen Vesoulin triathlonin uintiosuus.
Aiheesta muualla

Kuvia tai muita tiedostoja aiheesta Noidans-lès-Vesoul Wikimedia Commonsissa
Noidan oppipoika (Dukas)

Musiikkinäyte
Äänitiedostojen kuunteluohjeet
Noidan oppipoika (ransk. L’Apprenti sorcier) on Paul Dukasin säveltämä orkesterischerzo (sinfoninen runo), joka perustuu J. W. von Goethen balladiin ”Noidan oppipoika”. Noidan oppipoika sai kantaesityksensä 19. toukokuuta 1897 säveltäjän johdolla Société Nationale de Musiquen konsertissa Pariisissa, ja siitä on tullut Dukasin suosituin teos.
Dukas on liittänyt Goethen balladin teoksensa partituuriin selittäväksi tekstiksi. Noidan oppipoika on oppinut muun muassa tämän käyttämän taikasanan, jolla luuta voidaan muuttaa eläväksi olennoksi. Mestarin poissa ollessa oppipoika päättää kokeilla taikasanan vaikutusta ja komentaa luudan kantamaan kaivolta vettä, ja luuta tottelee konemaisesti. Kun oppilas kyllästyy tähän leikkiin, hän yrittää muuttaa vedenkantajan takaisin luudaksi, mutta ei muistakaan tähän tarvittavaa taikasanaa. Luuta jatkaa veden kantamista, kunnes huone aivan lainehtii, ja oppilas on jo epätoivoissaan. Onneksi noita itse palaa kotiin ja lausuu taikasanan, luuta muuttuu hengettömäksi ja teos päättyy yhtä salaperäisesti kuin se alkoikin.
Dukasin sinfoninen runo kuvailee runon tapahtumia värikkäästi ja eloisasti. Oppipojan hätäännys käy musiikista selvästi ilmi. Teos on sävelletty suurelle orkesterille ja soitinnettu taitavasti. Walt Disney käytti teosta vuonna 1940 piirroselokuvassa Fantasia, jossa sävellyksen esittävät Leopold Stokowski ja sinfoniaorkesteri ja oppipojan roolissa nähdään Mikki Hiiri. Kyseessä oli eräs musiikinhistorian ensimmäisistä monikanavaäänityksistä. Jakso sisältyy myös elokuvaan Fantasia 2000.
Aiheesta muualla

Teoksen partituuri (Petrucci Music Library)
Noidannuoli (yliluonnollinen)

Saamelainen šamaani
Noidannuoli on useiden kansojen uskomuksissa noidan tai muun pahan olennon käyttämä ase. Muun muassa Suomessa, Lapissa ja Skandinaviassa noidannuolta pidettiin monien sairauksien ja kipujen syynä ennen modernia lääketiedettä. Vielä nykyisinkin selän kiputilaa, lumbagoa kutsutaan noidannuoleksi.
Noidannuolen uskotaan tunkeutuvan ihmiseen tai eläimeen näkymättömänä. Noidannuolesta ei usein jää jälkeä ihoon, mutta nuoli jää ihmiseen ja voi aiheuttaa kipua tai sairautta pitkäänkin. Noidannuoli iskee usein asumattomalla paikalla ilman, että itse nuolta tai ampujaa näkyy. Toisinaan uskotaan, että nuoli voi singota kaukaakin. Suomalaisessa kansanperinteessä tosin joskus väitetään noidannuolten sinkoutumisen näkyvän tulisina juovina pimeässä metsässä.
Noidannuolen aiheuttama sairaus ja kipu uskottiin ainakin vertauskuvallisesti esineeksi tai olennoksi, joka oli tunkeutunut ihmiseen ja joka oli parannettaessa karkotettava pois. Noidannuolta parannettaessa luettiin usein noidannuolen synty. Joidenkin syntyloitsujen mukaan noidannuolet syntyivät maailman alkuvaiheissa kaadetun ison tammen lastuista.
Taikaesineenä

Noidannuoliksi on kutsuttu myös todellisia, pieniä, nuolta esittäviä taikaesineitä, joita ainakin saamelaisilla tietäjillä oli poronluisia. Mukana oli usein myös jousta esittävä taikaesine. Näillä vertauskuvallisesti ammuttiin jotakuta tai vaikkapa jonkun maita kohti, jolloin uskottiin kohteelle aiheutuvan huonoa onnea, sairautta tai muuta onnettomuutta. Saamelaiset tietäjät ovat myös ampuneet oikeita nuolia jotakuta ihmistä esittäviin maaleihin vastaavanlaisessa vahingoittamistarkoituksessa.
Nuppimustesieni

| Nuppimustesieni> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Psathyrellaceae
Suku::  Hämymustesienet Coprinopsis
Laji::  pseudoradiata
Kaksiosainen nimi
 Coprinopsis pseudoradiata  (Kühner, Joss. ex. Watling) Redhead ,Vilgalys & Moncalvo 
Infobox OKNimi-testi OK: 
Nuppimustesieni (Coprinopsis pseudoradiata) on pieni mustesienilaji. Se  muistuttaa kääpiömustesientä (Coprinopsis radiata). Se esiintyminen on Suomessa todennettu, mutta ei ole varma, onko se oma lajinsa. Viimeisimmät tutkimustulokset kuitenkin viittaavat siihen.
Olbia

Olbia (m.kreik. Ὀλβία) voi viitata seuraaviin:
Olbia, antiikin aikainen kaupunki Bithyniassa
Olbia, myöhemmin Arsinoe, antiikin aikainen kaupunki Egyptissä
Olbia, antiikin aikainen kaupunki Galliassa
Olbia, antiikin aikainen kaupunki Pamfyliassa
Olbia, antiikin aikainen kaupunki Sardiniassa
Olbia, nykyinen kaupunki ja kunta Sardiniassa Italiassa
Olbia, antiikin aikainen kaupunki Skyytiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Olbia”, voi hakea sivunnimihaulla, laajalla sivunnimihaulla tai tekstihaulla.
Nissan Sentra (B16)

| Nissan Sentra B16 |
| --- | --- |
 Nissan Sentra 2007
Valmistustiedot
Valmistusmaa:  Meksiko
Valmistaja:  Nissan
Valmistusvuodet:  2007–
Korimalli:  4-ovinen sedan
Luokka:  C-segmentti
Edeltäjä:  Nissan Sentra B15
Teknisesti samankaltaisia:  Renault Mégane
Tekniset tiedot
Moottori:  R4
Iskutilavuus:  1997–2488 cm3
Teho:  104–149 kW
Vetotapa:  etuveto
Nissan Sentra B16 on Yhdysvalloissa myytävän Sentra-mallisarjan 6. sukupolvi. Vuosimallin 2007 Sentra esiteltiin Detroitissa tammikuussa 2006. Myyntiin malli tuli saman vuoden lokakuussa.
Yleistä

Auto on kaikilta mitoiltaan edeltäjäänsä suurempi. Se on kehitetty yhteistyössä Renault'n kanssa ja perustuu samalle C-pohjalevylle kuin Renault Mégane II. Edeltäjänsä tapaan mallin valmistus tapahtuu Meksikossa, Nissanin Aguascalientesin tehtaalla. Vakiovarustukseen kuuluu mm. sähköikkunat ja keskuslukitus, ilmastointi, CD-stereojärjestelmä 6-kaiuttimella.
Tekniikkaa

Moottorina käytetään Nissanin MR20DE-moottoria. Sentra oli ensimmäinen Pohjois-Amerikan markkinoilla ollut auto, jossa tätä moottoria käytettiin. Vaihteisto on joko 6-vaihteinen manuaali tai Nissanin portaaton Xtronic-vaihteisto.
2.0, MR20DE, R4, 104 kW (139 hv) @ 5100 r/min, 193 Nm @ 4800 r/min
SE-R ja SE-R Spec V

Los Angelesin autonäyttelyssä marraskuussa 2006 esiteltiin SE-R ja SE-R Spev V -erikoismallit. Markkinoille autot tulevat maaliskuussa 2007. Ulkoisesti mallit eivät kovin merkittävästi poikkea perusmallista. Molemmissa malleissa 17" aluvanteet ja suurikokoiset jarrulevyt. Varustukseen kuuluu myös mm. ABS, EBD ja ESP. Tavallisessa SE-R-mallissa on CVT-vaihteisto, mutta Spec V:ssä se on korvattu 6-portaisella tiheävälitteisellä manuaalivaihteistolla. Spec V -malli eroaa myös jousituksen, jarrujensa, renkaidensa ja korirakenteensa osalta SE-R:stä.
SE-R, 2488 cm3, QR25DE, R4, 132 kW (179 hv) @ 6000 r/min, 233 Nm @ 2800 r/min
SE-R Spec-V, 2488 cm3, QR25DE, R4, 149 kW (203 hv) @ 6600 r/min, 244 Nm @ 5200 r/min
Nou Estadi de Cornellà-El Prat

| Nou Estadi de Cornellà-El Prat |
| --- | --- |

Rakennuksen tiedot
Sijainti:  Cornellà-El Prat, Barcelona, Espanja
Avattu:  2. elokuuta 2009
Omistaja:  Espanyol
Hoitaja:  Espanyol
Kenttä:  luonnonnurmi
Arkkitehti:  Mark Fenwick, Javier Iribarren, Esteban Gasulla
Käyttäjät
 Espanyol 
Katsojakapasiteetti
 40 500 
Kentän mitat
 105 × 68 m 
Lisää rakennusartikkeleitaArkkitehtuurin teemasivulla
Nou Estadi de Cornellà-El Prat (esp. Nuevo Estadio de Cornellá-El Prat) on vuonna 2009 valmistunut jalkapallostadion Barcelonan maakunnassa Espanjan Kataloniassa. Se sijaitsee Llobregatjoen rannalla Cornellàn ja El Pratin kuntien rajalla noin 15 kilometrin päässä Katalonian pääkaupungin Barcelonan keskustasta.
Stadionin rakennutti barcelonalainen jalkapalloseura Espanyol, jonka kotistadionina se toimii kaudesta 2009–2010 lähtien. Vuodet 1997–2009 Espanyol pelasi Lluís Companysin olympiastadionilla. Stadion avattiin 2. elokuuta 2009 Espanyolin ja englantilaisen Liverpoolin välisellä ystävyysottelulla, jonka isännät voittivat maalein 3–0. Avausmaalin teki Luis García.
Stadion ulkoa
Stadionilla on 40 500 katettua istumapaikkaa, ja se täyttää Euroopan jalkapalloliiton Elite-luokan vaatimukset. Suunnittelussa on otettu huomioon myös ympäristöasiat muun muassa katolle sijoitettujen aurinkokennojen ja sadeveden kierrätysjärjestelmän muodossa. Stadionilla sijaitsevat myös Espanyolin uudet toimistotilat ja museo. Museon erikoisuutena on uurnaholvi, josta seuran vannoutuneimmat kannattajat voivat hankkia itselleen viimeisen leposijan. Stadionin yhteyteen rakennetaan viihde- ja kauppakeskus.
Stadionin suunnittelivat arkkitehtitoimistot Reid Fenwick Asociados ja Gasulla Arquitectura pääarkkitehteinaan Mark Fenwick, Javier Iribarren ja Esteban Gasulla. Stadionin sijainnista sovittiin tammikuussa 2002 ja peruskivi muurattiin toukokuussa 2003. Sopimus stadionin rakentaneiden FCC:n ja Copisan kanssa tehtiin marraskuussa 2005, jolloin myös varsinaiset rakennustyöt alkoivat. Nurmi stadionille asennettiin helmikuussa 2009.
Aiheesta muualla

Kuvia tai muita tiedostoja aiheesta Nou Estadi de Cornellà-El Prat Wikimedia Commonsissa
Stadionin esittely Espanyolin sivustolla[vanhentunut linkki] (espanjaksi)
Primera Divisiónin stadionit kaudella 2016–2017
Anoeta
Balaídos
Benito Villamarín
Butarque
Camp Nou
El Molinón
El Sadar
Estadio de la Cerámica
Gran Canaria
Ipurua
La Rosaleda
Los Cármenes
Mendizorrotza
Mestalla
RCDE Stadium
Riazor
San Mamés
Sánchez Pizjuán
Santiago Bernabéu
Vicente Calderón
Nissan Skyline (R31)

| Nissan Skyline R31 |
| --- | --- |

Valmistustiedot
Valmistusmaa:   Etelä-Afrikka  Japani
Valmistaja:  Nissan
Valmistusvuodet:  1986–1991
Korimalli:  2-ovinen coupé 4-ovinen sedan 4-ovinen hardtop 5-ovinen farmari
Luokka:  D-segmentti S-segmentti (coupé)
Edeltäjä:  Nissan Skyline (R30)
Seuraaja:  Nissan Skyline (R32)
Teknisesti samankaltaisia:  Nissan Pintara (R31)
Tekniset tiedot
Moottori:  R4 R6
Iskutilavuus:  1,8–3,0 l
Teho:  100–210 hv
Vetotapa:  takaveto neliveto
Nissan Skyline R31 on kehitetty edeltäjästään, R30:sta. Auto on hieman suurempi ja kulmikkaampi kuin edelliset Skylinet. Autoa valmistettiin nyt Japanin lisäksi myös Australiassa 3,0-litraisella moottorilla sedan- ja farmariversioina, joiden lisäksi oli myös nelisylinterinen malli nimeltään Pintara. Autoa valmistettiin Australiassa tuontimaksujen takia, jotka olisivat nostaneet auton hinnan liian kalliiksi, jos sitä olisi jouduttu tuomaan ulkomailta. Myös Etelä-Afrikassa valmistettiin 29 305 kappaletta Skylinejä vuosina 1987–1992. Nämä olivat Etelä-Afrikan viimeiset Skylinet. Mallia myytiin 309 716 kappaletta.
R31 oli hyvin edistyksellinen auto, sillä siinä on monia uusia varusteita, joita ei ollut ennen nähty. DOHC RB-moottoreissa on NICS (Nissan Induction Control System), joka lisää suorituskykyä pienillä kierroksilla. Myöhemmissä versioissa on ECCS (Electronically Concentrated Control System) -moottorinhallintajärjestelmä.
Varustelutasot

GTS-X-varustelutasossa on neliveto sekä tehokkaampi versio RB20DET-moottorista tavalliseen GTS-malliin verrattuna.
Erikoisin versio on GTS-R, joka on samanlainen kuin A-ryhmän kilpakäyttöön tarkoitettu Skyline. Mallia valmistettiin vain 800 kappaletta.
Moottorit

Japani:
1800 (CA18i) – 100 hv
Passage GT (RB20DE)
Passage GT Turbo/GTS (RB20DET) – 180 hv
GTS-X (RB20DET) – 190 hv
GTS-R (RB20DET-R) – 210 hv
Australia:
Pintara (CA20E) – 102 hv
GX/Executive/GXE/Silhouette/Ti (RB30E) – 155 hv
GTS1 (RB30E) – 176 hv
GTS2 (RB30E) – 190 hv
Etelä-Afrikka:
2.0 GL/GLE (CA20S) – 106 hv
2.0 SGLi (RB20E) – 115 hv
3.0 SGLi (RB30E) – 171 hv
Aiheesta muualla

Kuvia tai muita tiedostoja aiheesta Nissan Skyline (R31) Wikimedia Commonsissa
Nissan Skyline R31 GTS-R
Neon Lights (kappale)

| ”Neon Lights” I Walk the Line |
| --- | --- | --- |

Singlen tiedot
 Albumilta: Language of the Lost
 Äänitetty : Pekan Studio, Seawolf Studios ja Shing Studios
 Julkaistu: 27. tammikuuta 2010
 Formaatti: 7″ vinyyli
 Tekijä(t): Ville Rönkkö
 Tuottaja(t): I Walk the Line Pekka Laine
 Tyylilaji: punk rock
 Kesto: 03.53
 Levy-yhtiö: Fullsteam
I Walk the Linen muut singlet
| ”Black Wave” 2008 | ”Neon Lights” 2010 | ”Sleepwalking (To the End of the World)” 2010 |
Neon Lights on punk rock -yhtye I Walk the Linen kappale ja ensimmäinen single yhtyeen vuoden 2010 viimeiseksi jääneeltä studioalbumilta Language of the Lost. Se julkaistiin 27. tammikuuta 2010 levymerkillä Fullsteam Records.
Kappaleet > A-puoli

Neon Lights – 3.53 (säv. Ville Rönkkö)
Kappaleet > B-puoli

Elephant in the Room – 2.49 (säv. V. Rönkkö)
Caving In – 4.06 (säv. Ville & Antti Rönkkö)
Kokoonpano

| --- | --- |
 Yhtye Ville Rönkkö – laulu, basso  Antti Rönkkö – kitara  Jani Koskinen – kitara  Jussi Kenttämaa – rummut  Anna Pirkola – kosketinsoitin :  Tuotanto Pekka Laine – tuottaja, äänittäjä, miksaaja  Jukka Putkinen – äänittäjä  Jaakko Viitalähde – masteroija  Antti Rönkkö – grafiikka, layout  Tuukka Koski – valokuvat
Aiheesta muualla

Neon Lights discogs.com -sivustolla (englanniksi)
Olympian kaivausten historian museo

| Olympian kaivausten historian museo Μουσείο της Ιστορίας των Aνασκαφών της Ολυμπίας |
| --- | --- |
Tyyppi:  historiallinen museo
Sijainti:  Archaía Olympía, Elis, Länsi-Kreikka, Kreikka
Perustettu:  2003
Koordinaatit:  37°38′27″N, 21°37′28″E
 fiOlympian kaivausten historian museo 
   
Olympian kaivausten historian museo (kreik. Μουσείο της Ιστορίας των Aνασκαφών της Ολυμπίας, Mouseío tis Istorías ton Anaskafón tis Olympías) on museo Archaía Olympían kylässä Kreikassa. Se sijaitsee Olympian arkeologisen alueen lähellä ja esittelee alueen arkeologisten kaivausten historiaa.
Museo on keskittynyt Saksan arkeologisen instituutin alueella vuodesta 1875 suorittamien laajojen kaivausten vaiheiden esittelyyn. Kaivaukset ovat yhdet tärkeimmistä ja sekä kestoltaan, mittaluokaltaan että kustannuksiltaan yhdet suurimmista koko Kreikassa. Museota ei tule sekoittaa Olympian arkeologiseen museoon, joka sijaitsee myös arkeologisen alueen yhteydessä ja esittelee arkeologiselta alueelta tehtyjä löytöjä. Lähellä sijaitsee myös Olympian kisojen historian museo, joka esittelee Olympian kisojen historiaa tähän liittyvien löytöjen kautta.
Museo toimii Palaió Eforeío (”Vanha eforaatti”) -nimisessä rakennuksessa, joka on rakennettu 1900-luvun alussa jonkin verran myöhemmin kuin aivan sen vieressä sijaitseva vanhan arkeologisen museon rakennus, joka on nykyisin kisojen historian museon käytössä. Aiemmin rakennus on toiminut muun muassa alueella toimineiden arkeologien työtilana sekä löydösten varastotilana. Vuonna 2003 Ateenan vuoden 2004 olympialaisten alla rakennus päätettiin avata kaivauksia esitteleväksi museoksi.
Kaivausten historiaa esitellään muun muassa alueesta eri vaiheessa tehtyjen maalausten ja piirrosten sekä lukuisten valokuvien ja muiden dokumenttien kautta. Museossa on myös muun muassa kaivajien käyttämiä työkaluja.
N’Goa

| N’Goa |
| --- | --- |
 N’Goa
 Koordinaatit: 13°14′33″N, 5°8′35″W 
Valtio:  Mali
Alue:  Ségoun alue
Piiri:  Sanin piiri
Hallinto:  
 – Hallinnon tyyppi:  maalaiskunta
Väkiluku (2009):  9 200
Infobox OKVirheellinen NIMI-arvo: 
N’Goa (myös Goan) on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolella 30 kilometriä Sanista länteen. Kunnassa on 9 200 ja kylässä 1 100 asukasta (vuonna 2009).
N’Goan kunta rajoittuu pohjoisessa Sanin piirin Siadougoun, idässä Niasson, etelässä Djéguenan, lännessä Blan piirin Fanin ja luoteessa Ségoun piirin Fatinén kuntiin. Alue on tasankoa pohjoisessa Banijoen rannalla olevia harjanteita lukuun ottamatta. Seudulla on useita tulvajärviä. Se kuuluu Sudanin ja Sahelin siirtymävyöhykkeeseen. Kasvillisuus on pensassavannia.
Kuntaan kuuluu 15 kylää. Asukkaat ovat bambaroita, markoja, boboja ja fulbeja. Vallitseva uskonto on islam. Sen ohella harjoitetaan perinteistä uskontoa.
Liikenneyhteydet ovat heikot varsinkin sadekautena. Pääelinkeinot ovat maanviljely, karjanhoito ja kalastus. Lisäksi harjoitetaan käsityöammatteja ja kaupankäyntiä.
Kunnassa toimii seitsemän alakoulua, yläkoulu ja koraanikoulu. N’Goassa on terveyskeskus. Vesihuollon taso on riittämätön.
Monster Hunter (elokuva)

| Monster Hunter |
| --- | --- |

Ohjaaja:  Paul W. S. Anderson
Käsikirjoittaja:  Paul W. S. Anderson
Perustuu:  samannimiseen pelisarjaan
Tuottaja:   Jeremy Bolt  Paul W. S. Anderson  Dennis Berardi  Robert Kulzer  Martin Moszkowicz 
Säveltäjä:  Paul Haslinger
Kuvaaja:  Glen MacPherson
Pääosat:   Milla Jovovich  Tony Jaa  Tip ”T.I.” Harris  Meagan Good  Diego Boneta  Josh Helman  Jin Au-Yeung  Ron Perlman 
Valmistustiedot
Valmistusmaa:  Yhdysvallat Kanada Etelä-Afrikka
Tuotantoyhtiö:   Screen Gems  Constantin Film  Tencent Pictures  Impact Pictures  Tōhō 
Levittäjä:  Sony Pictures Releasing
Ensi-ilta:   2020-12-33. joulukuuta 2020 (Hollanti)  2020-12-1818. joulukuuta 2020 (Yhdysvallat)  
Kesto:  103 minuuttia
Alkuperäiskieli:  englanti
Budjetti:  60 miljoonaa
Aiheesta muualla
IMDb 
Elonet
AllMovie
Infobox OKNimi-testi OK: 
Monster Hunter on vuonna 2020 ensi-iltansa saanut hirviöelokuva, jonka on tuottanut, kirjoittanut ja ohjannut Paul W. S. Anderson. Elokuva perustuu löyhästi Capcomin samannimiseen videopelisarjaan. Pääosissa esiintyvät Milla Jovovich, Tony Jaa, Tip ”TI” Harris, Meagan Good, Diego Boneta, Josh Helman, Jin Au-Yeung ja Ron Perlman.
Ohjaaja Paul W.S. Anderson on suunnitellut sarjaan perustuvaa elokuvasovitusta vuodesta 2012 lähtien. Capcom julkisti elokuvan virallisesti lokakuussa 2018, ja tuotanto alkoi samassa kuussa Impact Picturesin ja Constantin Filmin kanssa. Elokuvan kuvaukset alkoivat 5. lokakuuta 2018 ja päättyivät 19. joulukuuta Kapkaupungissa, Etelä-Afrikassa.
Juoni

CPT:n johtamaan sotilaalliseen eliittijoukkoon kuuluva Artemis (Jovovich) putoaa portaalin kautta jättiläishirviöiden asuttamaan maailmaan. He tapaavat metsästäjän (Jaa), joka auttaa heitä selviytymään hirviöiden maailmassa ja taistelemaan niitä vastaan, kun he etsivät tietä kotiin.
Rooleissa

| 0 | 1 | 2 |
| --- | --- | --- |
|  Milla Jovovich  | … |  kapteeni Natalie Artemis   |
|  Tony Jaa  | … |  Hunter   |
|  Ron Perlman  | … |  Amiraali   |
|  Clifford "TI" Harris, Jr.  | … |  Lincoln   |
|  Diego Boneta  | … |  Marshall   |
|  Meagan Good  | … |  Dash   |
|  Josh Helman  | … |  Steeler   |
|  Jin Au-Yeung  | … |  Axe   |
|  Hirona Yamazaki  | … |  Handler   |
|  Jannik Schümann  | … |  Aiden   |
|  Nanda Costa  | … |  Lea   |
|  Nic Rasenti  | … |  Kapteeni Roark   |
|  Aaron Beelner  | … |  Palico   |
Tuotanto > Esituotanto

Edistämällä Andersonin arvostusta pelistä, hän totesi, että kaikki metsästäjien käyttämät panssarit ja aseet perustuvat pelisarjan varusteisiin ja sisältävät ainakin yhden hahmon, joka käyttää väärin sovitettuja panssareita, mikä heijastaa pelaajan kykyä pelin sisällä sekoittaa ja sovittaa panssarisarjoja hyödyllisten tulosten saavuttamiseksi. Anderson halusi käyttää elokuvan erilaisia asetuksia sopiakseen pelin lajikkeeseen, vaikka tunnusti, että elokuvassa ei näy niin paljon vaihtelua kuin Monster Hunter -pelin pelaamisessa useita tunteja. Jovovich, joka ilmoitti olevansa myös videopelisarjan fani, pystyi valitsemaan, millaisilla aseilla hän halusi hahmonsa näytettävän, ja kokeili pelin sisällä kaventaakseen valintansa kaksoislapalle, molemmat tehokkaina aseina pelissä ja että ”luulin, että he näyttävät todella kauniilta toimintajaksossa”.
Elokuvan hirviöt perustuvat edelleen peliin, mukaan lukien sarjan allekirjoitus hirviö Rathalos; pelisarjan ohjaaja Kaname Fujioka ja tuottaja Ryozo Tsujimoto antoivat panoksen elokuvan hirviöiden kuvaamiseen. Elokuvassa on myös palicoja, tuntevia kissan kaltaisia lajeja, jotka auttavat metsästäjiä pelisarjassa, ja siihen sisältyy Meowscular Chef, Monster Hunter: Worldissa esitelty palico, joka toimi kerran amiraalin omana avustajana ennen kuin hänestä tuli kokki. Capcom auttoi luomaan elokuvan puitteet, ottaen kanonisesti Monster Hunter World -tapahtumien jälkeen, uudella alueella Monster Hunter -ympäristössä, mutta sisältäen puolia useista sarjan peleistä.
Tuotanto > Kuvaaminen

Elokuvan on tuottanut Constantin Films. Tuotanto alkaisi syyskuussa 2018 Kapkaupungissa, Etelä-Afrikassa, noin 60 miljoonan Yhdysvaltain dollarin budjetilla. Resident Evil -elokuvien parissa työskentelevä erikoistehosteistudio Mr. X VFX osallistui myös tuotantoon. Constantin työskenteli useiden kansainvälisten jakelijoiden kanssa julkaisuoikeuksien suhteen, kun taas Constantin rahoittaa elokuvan tuotantoa.
Elokuvan kuvaukset alkoivat 5. lokakuuta 2018 Kapkaupungissa, Etelä-Afrikassa. Milla Jovovich ilmoitti, että kuvaukset päättyivät 19. joulukuuta 2018.
Tuotanto > Markkinointi

Elokuvan teaser esiteltiin ensimmäisen kerran Shanghain kansainvälisellä elokuvajuhlilla kesäkuussa 2019 yhdessä ilmoituksen kanssa, että Toho ja Tencent valvovat elokuvan levitystä Aasian maissa.